CELEX: 62021TN0517
Language: da
Date: 2021-08-20 00:00:00
Title: Sag T-517/21: Sag anlagt den 20. august 2021 — Grieger mod Kommissionen

18.10.2021   
            
            
               DA
            
            
               Den Europæiske Unions Tidende
            
            
               C 422/25
            
         
      Sag anlagt den 20. august 2021 — Grieger mod Kommissionen
      (Sag T-517/21)
      (2021/C 422/33)
      Processprog: fransk
      
         Parter
      
      
         Sagsøger: Vladimir Grieger (Bruxelles, Belgien) (ved advokat N. de Montigny)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 29. oktober 2020.
               
            
                  —
               
               
                  Om fornødent annullation af afgørelsen om afslag på klagen af 11. maj 2021.
               
            
                  —
               
               
                  Administrationen tilpligtes at betale sagsøgeren en økonomisk godtgørelse svarende til det ledertillæg, som han ville have oppebåret at regne fra måneden efter indgivelsen af hans ansøgning om omplacering (dvs. fra den 1. august 2020).
               
            
                  —
               
               
                  Administrationen tilpligtes at kompensere virkningerne af denne ulovlighed for sagsøgerens pensionsrettigheder, dvs. forskellen mellem hans faktiske pension og den pension, som han kunne have oppebåret af hans sidste grundløn, inklusiv ledertillægget.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af afgørelsen af 29. oktober 2020 om afslag på sagsøgerens ansøgning om omplacering til en højere lederstilling har sagsøgeren anført to anbringender.
      
                  1.
               
               
                  Første anbringende om åbenbar tilsidesættelse af prioritetsprincippet og af de forpligtelser, som ansættelsesmyndigheden havde formuleret i forbindelse med afgørelsen af 30. marts 2015 om at stille sagsøgeren til rådighed for støttegruppen for Ukraine (GSU).
               
            
                  2.
               
               
                  Andet anbringende om tilsidesættelse af pligten til at udøve god forvaltning, af sagsøgerens berettigede forventninger, af hans velerhvervede rettigheder og af administrationens omsorgspligt.